stanford-oval/wikipedia huggingface dataset:
El Arbi Soudani
Ura

Soudani edusti synnyinkaupunkinsa seuraa ASO Chlefia vuodesta 2004 lähtien. Kaudella 2007–2008 DZfoot valitsi hänet Algerian pääsarjan vuoden 2008 nuoreksi pelaajaksi. Soudani teki kauden aikana yksitoista maalia. Hän voitti viimeisellä kaudellaan Algerian mestaruuden vuonna 2011.
Ura > Vitória SC

Elokuussa 2011 Soudani allekirjoitti kolmen vuoden sopimuksen portugalilaisen Vitórian kanssa. Hän pelasi avausottelunsa 28. elokuuta 2011 Portugalin sarjan kolmannella kierroksella Beira-Maria vastaan. Soudani pelasi ensimmäiset ottelunsa vaihtopelaajan roolissa, kunnes hänet nostettiin avaukseen 22. lokakuuta 2011 Olhanensea vastaan. Soudani ei tehnyt ottelussa maalia, mutta sai kauden toisen ja viimeisen varoituksensa. Soudani pelasi yhteensä kymmenen ottelua ilman maaleja, kunnes teki Portugalin pääsarjassa avausmaalinsa 1. huhtikuuta 2012 kotiottelussa Paços de Ferreiraa vastaan. Kaksi ottelua myöhemmin Soudani onnistui tekemään kaksi maalia UD Leiriaa vastaan. Avauskautensa päätyttyä Soudani teki Portugalin pääsarjassa neljä maalia 16 ottelussa. Kaudella 2012–2013 Soudani teki Portugalin pääsarjassa yhdeksän maalia. Hän teki muun muassa kaksi maalia Académicaa vastaan lokakuussa 2012 ja Olhanensea vastaan huhtikuussa 2013.
Ura > Dinamo Zagreb

Toukokuussa 2013 Soudani allekirjoitti neljän vuoden sopimuksen Dinamo Zagrebin kanssa. Hän pelasi avausottelunsa Kroatian pääsarjassa 12. heinäkuuta 2013 Osijekiä vastaan, jossa hän onnistui myös maalinteossa. Kaiken kaikkiaan Soudani onnistui maalinteossa Kroatian pääsarjassa 16 kertaa pelaamissaan 31 ottelussa. Hän onnistui tekemään muun muassa kaksi maalia Istraa vastaan maaliskuussa 2014, kun Zagreb voitti ottelun maalein 6–0. ja myöhemmin kolme maalia Slaven Koprivnicaa vastaan.
Maajoukkueura

Soudani on edustanut Algerian A' maajoukkuetta vuodesta 2008 lähtien. Helmikuussa 2011 hän oli Algerian A' maajoukkueen kanssa pelaamassa ensimmäistä kertaa CHAN-turnauksessa. Turnauksessa Algeria sijoittui neljänneksi. Soudani teki kisoissa kolme maalia, jolla hän jakoi turnauksen maalikuninkuuden neljän muun pelaajan kanssa.
Ensimmäisen maaottelunsa Algerian paidassa hän pelasi 4. kesäkuuta 2011 Afrikan kisojen karsintaottelussa Marokkoa vastaan. Myöhemmin Soudani teki maajoukkueuransa avausmaalin Nigeriä vastaan 26. toukokuuta 2012 pelatussa harjoitusottelussa. Uransa neljännessä maaottelussa Soudani onnistui tekemään kaksi maalia Ruandaa vastaan pelatussa 2014 MM-karsintaottelussa.
Maajoukkueura > Afrikan-mestaruuskisat 2013

Soudani valittiin Algerian kisajoukkueeseen vuoden 2013 Afrikan-mestaruuskisoihin. Algerian kisat päättyivät alkulohkoon ja Soudani teki kisoissa yhden maalin Norsunluurannikkoa vastaan lohkon viimeisessä ottelussa.
Maajoukkueura > MM-kisat 2014

Soudani valittiin Algerian joukkueeseen 2014 MM-kisoihin. Hän oli avauskokoonpanossa alkulohkon avausottelussa Belgiaa vastaan. Sittemmin hän tuli vaihdosta kentälle Venäjää vastaan alkulohkon viimeisessä ottelussa. Soudani oli avauksessa neljännesvälieräottelussa Saksaa vastaan, joka päättyi Algerian tappioon jatkoajan jälkeen.
Maajoukkueura > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 26. toukokuuta 2012 | Stade Moustapha Tchaker, Blida, Algeria |  Niger | 3 – 0 | 3 – 0 | Ystävyysottelu |
| 2 | 2. kesäkuuta 2012 | Stade Moustapha Tchaker, Blida, Algeria |  Ruanda | 2 – 0 | 4 – 0 | 2014 MM-karsinta |
| 3 | 2. kesäkuuta 2012 | Stade Moustapha Tchaker, Blida, Algeria |  Ruanda | 4 – 0 | 4 – 0 | 2014 MM-karsinta |
| 4 | 15. kesäkuuta 2012 | Stade 5 Juillet 1962, Cheraga, Algeria |  Gambia | 4 – 1 | 4 – 1 | 2013 AM-karsinta |
| 5 | 9. syyskuuta 2012 | Libya |  Libya | 1 – 0 | 1 – 0 | 2013 AM-karsinta |
| 6 | 14. lokakuuta 2012 | Algeria |  Libya | 2 – 0 | 2 – 0 | 2013 AM-karsinta |
| 7 | 30. tammikuuta 2013 | Royal Bafokeng Stadium, Rustenburg, Etelä-Afrikka |  Norsunluurannikko | 2 – 0 | 2 – 2 | 2013 AM-kisat |
| 8 | 2. kesäkuuta 2013 | Stade Mustapha Tchaker, Blida, Algeria |  Burkina Faso | 1 – 0 | 2 – 0 | Ystävyysottelu |
Saavutukset

Algerian cup: 2005
Algerian vuoden nuori pelaaja: 2008
CHAN-kilpailut
Maalikuninkuus: 2011 (3 maalia)
Algerian mestaruus: 2011
DZFoot d'Or: 2013
Aiheesta muualla

Worldfootball[vanhentunut linkki] (englanniksi)
Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić
Algerian joukkue – Jalkapallon MM-kilpailut 2014
1 Si Mohamed |
2 Bougherra |
3 Ghoulam |
4 Belkalem |
5 Halliche |
6 Mesbah |
7 Yebda |
8 Lacen |
9 Ghilas |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Zemmamouche |
17 Cadamuro |
18 Djabou |
19 Taïder |
20 Mandi |
21 Mahrez |
22 Mostefa |
23 M'Bolhi |
Valmentaja Halilhodžić
Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff
Algerian joukkue – Jalkapallon AM-kilpailut 2017
1 Rahmani |
2 Mandi |
3 Ghoulam |
4 Cadamuro |
5 Belkaroui |
6 Mesbah |
7 Mahrez |
8 Bennacer |
9 Hanni |
10 Bentaleb |
11 Brahimi |
12 Benyahia |
13 Slimani |
14 Bounedjah |
15 Soudani |
16 Asselah |
17 Guedioura |
18 Ghezzal |
19 Abeid |
20 Belkhiter |
21 Bensebaini |
22 Meftah |
23 M'Bolhi |
Valmentaja Leekens
Edvin Kaslin

Edvin Kaslin, Amélie Lundahlin maalaama muotokuva 1900-luvun vaihteesta.
Edvin Efraim Kaslin (7. syyskuuta 1856 Vaasa – 17. joulukuuta 1905 Helsinki) oli suomalainen vakuutusjohtaja.
Edvin Kaslinin vanhemmat olivat kauppias Henrik Kaslin ja Anna Katarina Smeds. Hänen puolisonsa vuodesta 1883 oli näyttelijä Anni Hacklin. Kaslin tuli ylioppilaaksi 1873, mutta keskeytti jatko-opintonsa ja työskenteli konttoristina. Vuonna 1878 hän siirtyi vakuutusyhtiö Kalevan palvelukseen, toimien samalla sanomalehden oikolukijana ja aputoimittajana. Kaslin oli Henkivakuutusyhtiö Suomen perustaja sekä johtaja vuodesta 1890, hänen johdollaan Suomi-yhtiöstä tuli henkivakuutuskannaltaan yksi Pohjoismaiden suurimpia.
Oganesson

Oganesson on alkuaine, jonka kemiallinen merkki on Og ja järjestysluku 118. Se on järjestysluvultaan korkein kaikista löydetyistä alkuaineista. Sen ominaisuudet muistuttaisivat todennäköisesti jalokaasujen ominaisuuksia. Aikaisemmin alkuaineesta käytettiin väliaikaisnimeä ununoktium ja kemiallista merkkiä Uuo. Alkuaineen nimi ja merkki vahvistettiin marraskuussa 2016. Alkuaineesta käytetään myös nimitystä eka-radon, koska sen arvellaan muistuttavan kemiallisilta ominaisuuksiltaan radonia.
Vuonna 1999 Lawrence Berkeley National Laboratoryn tutkijat ilmoittivat löytäneensä alkuaineet 116 (livermorium) ja 118 (oganesson). Seuraavana vuonna tulos vedettiin takaisin, kun muut tutkijat eivät onnistuneet varmistamaan tuloksia, ja väite osoittautui perättömäksi.
Vuonna 2006 ilmoitettiin kolmen oganessonatomin hajoamistuotteiden havaitsemisesta Dubnassa Venäjällä tehdyssä kokeessa. Tuotetun aineen puoliintumisaika oli 0,89 ms. Se hajosi alkuaineeksi 116 (livermorium), jonka hajoamistuotteet 114 (flerovium) ja 112 (kopernikium) hajoavat spontaanilla fissiolla. IUPAC vahvisti uuden alkuaineen löytymisen joulukuussa 2015. Oganesson on nimetty löytäjänsä, venäläis-armenialaisen ydinfyysikon Juri Oganesjanin mukaan. Se on seaborgiumin lisäksi ainoa alkuaine, joka on nimetty nimeämishetkellä elossa olevan henkilön mukaan.[lähde? ]
Ennustetut ominaisuudet

Oganessonin sulamispisteeksi on vanhemmassa kirjallisuudessa ennustettu 258 K ja kiehumispisteeksi 263 K. Uudempi tutkimusartikkeli ennustaa kiehumispisteeksi 247 K.
Oganessonin kemiaa ei ole voitu tutkia kokeellisesti, koska sitä on tuotettu vain muutamia atomeja. Ennusteiden mukaan sen pysyvin hapetusluku olisi +4 ja vähiten pysyvin +6. Jalokaasut ovat reaktiivisempia järjestysluvun kasvaessa. Koska oganessonin ennustetut ionisoitumisenergiat ovat pienemmät kuin ksenonilla, sillä ennustetaan olevan kemiallisia yhdisteitä. Ainakin halidit OgF4 ja OgCl4 ennustetaan olevan olemassa.
Isotoopit

Oganessonille on syntetisoitu kaksi isotooppia, joiden massaluvut ovat 294 ja 295. Lisäksi isotoopista 293Og on maininta kirjallisuudessa, mutta sen olemassaolo on epävarmaa. Isotoopeista pitkäikäisin on 294Og, jonka puoliintumisaika on vain noin 1,15 millisekuntia. Tämä isotooppi hajoaa alfasäteilyä emittoiden livermorium-290:ksi, joka itsekin hajoaa hyvin pian:
Oganessonin isotooppia 294Og tuotettiin ensimmäisen kerran seuraavalla ydinreaktiolla:
Oganessonin isotoopit hajoavat yksinomaan alfahajoamisella. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):
| Isotooppi | Puoliintumisaika | Löytövuosi | Hajoamistyyppi ja intensiteetti |
| --- | --- | --- | --- |
| 293Og | #1 ms |  | α ? |
| 294Og | 1,15±0,47 ms | 2006 | α=100 |
| 295Og | #10 ms |  | α ? |
Aiheesta muualla

The Royal Society of Chemistry (RSC): Oganesson (englanniksi)
PeriodicTable: Oganesson (Og) (englanniksi)
PubChem: Oganesson (englanniksi)
Okazaki

| Okazaki-shi (岡崎市) |
| --- | --- |
 Okazakin linna
 lippu
 Okazakin sijainti Aichin prefektuurissa.
 Koordinaatit: 34°57′16″N, 137°10′28″E 
Valtio:  Japani
Alue:  Chūbu (Tōkai)
Prefektuuri:  Aichin prefektuuri
Hallinto:  
 – Pormestari:  Yasuhiro Uchida
Pinta-ala:  
 – Kokonaispinta-ala:  387,24 km²
Väkiluku (2014):  379 426
 – Väestötiheys:  979,8 as./km²
Symbolit:  
 – Puu:  Mikawan japaninmustamänty
 – Kukka:  Japaninsinisade
 – Lintu:  Motacilla alba lugens (västäräkin alalaji)
 
 http://www.city.okazaki.aichi.jp/ 
Infobox OKVirheellinen NIMI-arvo: 
Okazaki (jap. 岡崎市, Okazaki-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keski- ja eteläosissa Nagoyan kaakkoispuolella. Kaupungissa on 379 426 asukasta (vuonna 2014) ja sen pinta-ala on 387,24 neliökilometriä. Okazaki on valittu yhdeksi Japanin ydinkaupungeista.
Vuonna 1524 Matsudaira-klaani siirsi hallintonsa Okazakin linnaan, ja paikkakunta alkoi kukoistaa linnakaupunkina. Edo-kaudella se oli yksi Tokion ja Osakan toisiinsa liittäneen vilkkaan Tōkaidō-tien postiasemista (shukuba). Japanin kunnallishallinnon perustamisen yhteydessä vuonna 1889 Okazakista tehtiin maaseutukaupunki, ja kaupunkioikeudet se sai vuonna 1916.
Aiheesta muualla

Kuvia tai muita tiedostoja aiheesta Okazaki Wikimedia Commonsissa
Kaupungin internetsivut (japaniksi)
Nokiselkäbekardi

| Nokiselkäbekardi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Bekardit Pachyramphus
Laji::  surinamus
Kaksiosainen nimi
 Pachyramphus surinamus  (Linnaeus, 1766) 

Katso myös
   Nokiselkäbekardi Wikispeciesissä   Nokiselkäbekardi Commonsissa 
Infobox OKNimi-testi OKIUCN-testi OK: 
Nokiselkäbekardi (Pachyramphus surinamus) eli aiemmalta nimeltään nokiselkätyranni  on tityrojen heimoon kuuluva varpuslintu.
Levinneisyys

Nokiselkäbekardia tavataan Brasiliassa, Ranskan Guayanassa ja Surinamessa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi. Nokiselkäbekardin elinympäristöä ovat metsät.
Noppa (järvi Kuhmoisissa)

| Noppa |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°29′54″N, 25°11′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.314
Mittaustietoja
Pinnankorkeus:  92,8 m  
Pituus:  170 m  
Leveys:  70 m  
Rantaviiva:  0,415 km  
Pinta-ala:  1,007 ha  
Saaria:  ei saaria 
 fiNoppa 
Noppa on Pirkanmaalla Kuhmoisissa Harmoisten kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 150 metriä pitkä ja 50 metriä leveä. Sen luoteispuolinen Isovuori nousee lähes 90 metriä lammen pinnan yläpuolelle. Lammella ei ole kartan mukaan saaria ja sen rantaviivan pituus on 400 metriä. Luoteisrannat ovat metsää, mutta muutoin rannat ovat peltoa. Lammen eteläpuolella on maatila.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 92,8 metriä mpy. Siihen laskee kaksi ojaa. Laskuoja lähtee lammen kaakkoispäästä ja laskee 900 metrin päässä Päojänteen Unnaslahteen. Laskuojan pudotus on 14,5 metriä.
Historiaa

Vuoden 1855–1856 Kalmbergin kartastossa lampi oli merkitty nimettömänä.
Vuoden 1965 peruskartassa lammen nimenä oli Noppajärvi. Tuolloin lammen ranna olivat lähes kokonaan peltoa. Vuoden 1985 peruskartassa lampi oli merkitty nykyisellä nimellään ja lammen luoteisrannat olivat metsittyneet.
Nokia C1-00

| Nokia C1-00 |
| --- | --- |
Valmistaja:  Nokia
Julkaistu:  kesäkuu 2010 (myyntiin syyskuussa 2010)
Käyttöverkot:  GSM 900/1800
Mitat:  107 × 45 × 15
Paino:  73 g
Näyttö:  1,8" TFT-näyttö
Näytön kuvatarkkuus:  128 × 160 pikseliä
Värien lukumäärä:  65 000
Muisti:  500 nimipaikkaa osoitekirjassa
Kamera:  ei
Radio:  on
Musiikkisoitin:  ei
Valmiusaika:  noin 1150 h
Puheaika:  13 h
Liitännät:  3,5 mm audioliitäntä
Muuta:  2 SIM-korttipaikkaa
Infobox OKNimi-testi OK: 
Nokia C1-00 on kesäkuussa 2010 julkaistu matkapuhelinvalmistaja Nokian valmistama kahdella SIM-korttipaikalla varustettu kehittyville markkinoille suunnattu matkapuhelin.
Tietoja > Viestintä

SMS
Tietoja > Muuta

Värivaihtoehdot: sininen, punainen, vaaleanharmaa ja meren vihreä
Taskulamppu
Olavi Tuomaala

| Olavi Tuomaala> Henkilötiedot |
| --- | --- |
Syntynyt: 29. toukokuuta 1908 Kemi
Kuollut: 13. helmikuuta 2002 (93 vuotta) Raahe
Poliitikko
Puolue:  SKDL
Asema:  Kunnallisneuvos, Saloisten kunnanhallituksen pitkäaikainen puheenjohtaja, Raahen kaupunginhallituksen puheenjohtaja ja Raahen varakaupunginjohtaja
Kotipaikka:  Raahe
Oiva August Olavi Tuomaala (29. toukokuuta 1908 Kemi – 13. helmikuuta 2002 Raahe) oli suomalainen, Saloisissa asunut Valimo-yrittäjä, kunnallisneuvos, pitkäaikainen Saloisten kunnanhallituksen puheenjohtaja sekä Raahen kaupunginhallituksen puheenjohtaja ja varakaupunginjohtaja.
Tuomaala toimi Saloisten kunnanvaltuustossa vuodesta 1946 alkaen. Vuodesta 1956 vuoden 1972 loppuun saakka Tuomaala työskenteli Saloisten kunnanhallituksen puheenjohtajana, kunnes Saloinen liitettiin osaksi Raahea. Kuntaliitoksen jälkeen Tuomaalasta tuli Raahen kaupunginhallituksen jäsen ja Raahen kaupunginjohtaja Yrjö Reinilän varamies. Vuodesta 1977 vuoteen 1979 asti hän toimi Raahen kaupunginhallituksen puheenjohtajana. Tuomaala oli yksi keskeisistä vaikuttajista, kun Saloisiin päätettiin perustaa Rautaruukin terästehdas.
Yksityiselämä

Tuomaalan vanhemmat olivat Haukiputaalta Saloisiin muuttanut suutari ja pienviljelijä Aaron August Tuomaala (1888–1965) ja Jyväskylän maalaiskunnassa syntynyt Rosa Kolu (1885–1976). Olavi oli Saloisten Tikkamäellä asuneen yhdeksänlapsisen perheen vanhin lapsi. Isänsä puolelta Tuomaala on kansanedustaja Inkeri Kerolan isoserkku.
Tuomaala kävi Raahen seminaarin harjoituskoulua, josta hän sai päättötodistuksen kesäkuussa 1922. Vuonna 1928 Tuomaala avioitui Turussa syntyneen Maj-Lis Sofia Kaukorannan (1908–1983) kanssa. Perheeseen syntyivät lapset Sinikka (s.1929), Reino (1931-2009), Eero (1940-2013), Tuula (s.1942), Marja-Riitta (s.1945) ja Soile (s. 1948).
Tuomaala osallistui talvisotaan 9. divisioonassa ja jatkosotaan jalkaväkirykmentissä 53.
Siviiliammatiltaan Tuomaala oli valaja. Hän oli toisen maailmansodan jälkeen töissä Ruona Oy:ssä, jossa hänet valittiin työntekijöiden luottamusmieheksi. Ruonan konkurssin jälkeen Tuomaala perusti vuonna 1955 Raaheen oman valimon, Raahen Valun, veljensä Eino Tuomaalan kanssa.
Rautaruukin terästehtaan perustaminen

Valtionyhtiö Rautaruukki päätettiin perustaa 1960 turvaamaan kotimaisen telakka- ja muun metalliteollisuuden raaka-ainehuoltoa. Rautaruukin perustaminen oli myös osa hallituksen ja presidentti Urho Kekkosen kehitysaluepolitiikkaa. Rautaruukin masuunin sijoittamisesta käytiin useiden Suomen kuntien kesken kilpailua pitkin 1950-lukua.
Tuomaala oli Saloisten kunnanhallituksen puheenjohtajana yhdessä Raahen kaupunginjohtaja Yrjö Reinilän ja kansanedustaja Antti Kinnusen kanssa keskeisessä roolissa, kun terästehdas lopulta päätettiin rakentaa Saloisiin 1960-luvun alussa. Tuomaala ja saloistelainen Uuno Sarkkinen neuvottelivat noin 80 tilanomistajan kanssa esisopimukset näiden omistamien maiden luovutuksista uudelle terästehtaalle. Esisopimusten varmistaminen oli ehdoton edellytys tehdashankkeelle.
Kun hankkeen ensivaihe saatiin vuonna 1958 päätökseen, perustettiin varsinaista valmistelua varten Raaheen ja Saloisiin yhteinen kuusijäseninen toimikunta, jossa oli kolme edustajaa Saloisista ja kolme Raahesta. Tuomaala oli yksi Saloistelaisten edustajista. Suurella työllistäjällä oli laajoja yhteiskunnallisia vaikutuksia Raahen kaupunkiin ja seutukuntaan.
Poliittinen ura

Saloisten kunnanvaltuuston jäsen 1946–1972
Saloisten kunnanhallituksen puheenjohtaja 1946–1972
Raahen kaupunginvaltuuston jäsen 1973–1980
Raahen kaupunginhallituksen jäsen 1973–1976
Raahen varakaupunginjohtaja 1973–1976
Raahen kaupunginhallituksen puheenjohtaja 1977–1979
Tunnustukset

Kunnallisneuvos vuodesta 1976 alkaen.
Raahen kaupungin kunniakansalaiseksi, eli Raahen Pekaksi, Tuomaala valittiin vuonna 1979.
Tuomaalan kuoleman jälkeen vuonna 2003 paikka Raahen Palonkylässä, jonka lähellä sekä Tuomaalan vanhemmat että hän itse asuivat, nimettiin Valajankujaksi.
Vuonna 2022 Jussi Kononen näytteli Tuomaalaa Pauli Ylitalon käsikirjoittamassa Raahen teatterin Täyttä terästä! -näytelmässä. Näytelmä kertoo, miten Rautaruukin terästehdas perustettiin Raaheen.
OpenSCAD

| OpenSCAD |
| --- | --- |

Kehityshistoria
Vakaa versio:  2021.01 (31. tammikuuta 2021)
Tiedot
Ohjelmistotyyppi:  tietokoneavusteinen suunnittelu
Alusta:  Linux, macOS, Windows
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
OpenSCAD on avoimen lähdekoodin ohjelmisto tietokoneavusteiseen suunnitteluun. Ohjelmisto tukee kiinteiden kappaleiden kolmiulotteista mallinnusta.
Ohjelma käyttää omaa kuvauskieltä, jolla kappaleet määritellään eikä hiirellä muokkaamalla.
Ohjelmisto toimii parametrisesti, joka mahdollistaa myöhemmän skaalauksen ja muokkaamisen. Ohjelmassa voidaan käyttää muuttujia, joka vähentää tarvetta kommentoinnille, mutta joka voi tehdä yhtälöistä sekavia.
Aiheesta muualla

OpenScad beginners tutorial (englanniksi)
Olavi Tuomi

| Olavi Tuomi> Henkilötiedot |
| --- | --- |
Muut nimet:  Ola Tuomi
Syntynyt: 22. toukokuuta 1932 Helsinki
Kuollut: 14. marraskuuta 2006 (74 vuotta) Helsinki
Kansalaisuus:  Suomi
Ammatti:  elokuvaaja
Muut tiedot
Aktiivisena:  1948-2006
Matti Olavi "Ola" Tuomi (22. toukokuuta 1932 Helsinki – 14. marraskuuta 2006 Helsinki) oli suomalainen elokuvaaja ja näyttelijä.
Ura

Tuomi aloitti Suomen Filmiteollisuudessa jo 15-vuotiaana. Pian hän toimi jo kuvausassistenttina ja aloitti B-kuvaajana Matti Kassilan, Aarne Tarkaksen ja Edvin Laineen varhaisissa filmeissä. Ensimmäinen merkittävä työ oli Tuntemattoman sotilaan (1955) kuvaajana Pentti Unhon ja Osmo Harkimon rinnalla.
Tuomi harjoitti uraansa monissa filmeissä, esimerkiksi Pekka ja Pätkä -elokuvissa sekä useissa sotilasfarsseissa. Hän kuvasi myös 1960-luvulla monia filmejä, esimerkiksi elokuvat Komisario Palmun erehdys (1960), Kuu on vaarallinen (1962) ja Pojat (1962). 1960-luvun loppupuolella ja 1970-luvun alussa hän toimi Laineen filmeissä Täällä Pohjantähden alla (1968) ja Akseli ja Elina (1970), joissa hän myös näytteli.
Tuomi kuvasi vielä loppu-urallaan Laineen viimeisiä elokuvia ja toimi myös apulaisohjaajana. Myöhemmin hän oli Aki Kaurismäen elokuvien valaisijana ja kuvauspäällikkönä. Urallaan hän kuvasi kaikkiaan nelisenkymmentä elokuvaa ja sai Jussi-patsaan kuvauksesta kolmesti. Tuomi näytteli myös noin kymmenessä suomalaisessa elokuvassa. Hän oli naimisissa kuvaussihteeri Maila Toivon (myöh. Tuomi) kanssa. Tuomi kuoli 74-vuotiaana lyhyen sairauden jälkeen Helsingissä. Hänet on haudattu Honkanummen hautausmaalle Vantaalle.
Palkinnot

Parhaan mustavalkoisen kuvauksen Jussi: Pojat, 1963
Parhaan kuvauksen Jussi: Isä meidän, 1994
Parhaan kuvauksen Jussi: Seasick, 1997
Elokuvia

| --- | --- |
 Veteraanin voitto (1955)  Tuntematon sotilas (1955)  Rakas lurjus (1955)  Rakas varkaani (1957)  Pekka ja Pätkä sammakkomiehinä (1957)  Sven Tuuva (1958)  Murheenkryynin poika (1958)  Pekka ja Pätkä Suezilla (1958)  Vatsa sisään, rinta ulos! (1959)  Ei ruumiita makuuhuoneeseen (1959)  Skandaali tyttökoulussa (1960)  Opettajatar seikkailee (1960)  Komisario Palmun erehdys (1960)  Kankkulan kaivolla (1960)  Olin nahjuksen vaimo (1961)  Kertokaa se hänelle... (1961)  Pojat (1962) :  Pinsiön parooni (1962)  Kuu on vaarallinen (1962)  Jengi (1963)  Johan nyt on markkinat! (1966)  Täällä Pohjantähden alla (1968)  Akseli ja Elina (1970)  Aatamin puvussa... ja vähän Eevankin (1971)  Pohjantähti (1973)  Meiltähän tämä käy (1973)  Viimeinen savotta (1977)  Ruskan jälkeen (1979)  Tulitikkuja lainaamassa (1980)  Akaton mies (1983)  Hirtettyjen kettujen metsä (1986)  Akallinen mies (1986)  Hyvästi ennen aamua (1989)  Isä meidän (1993)  Seasick (1996)
Aiheesta muualla

Olavi Tuomen muistokirjoitus Helsingin Sanomissa
Oi, ihana vapaus

| Oi, ihana vapaus> Liberty |
| --- | --- |

Ohjaaja:  Leo McCarey
Käsikirjoittaja:   Leo McCarey  H. M. Walker 
Tuottaja:  Hal Roach
Kuvaaja:  George Stevens
Leikkaaja:  Richard C. Currier (käännä suomeksi) William H. Terhune
Pääosat:   Stan Laurel  Oliver Hardy 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  Hal Roach Studios 
Levittäjä:  Metro-Goldwyn-Mayer
Ensi-ilta:  26. tammikuuta 1929 (US)
Kesto:  20 minuuttia
Alkuperäiskieli:   mykkäelokuva  englanti 
Edeltäjä:  Aviomiehet poikamiesten teillä
Seuraaja:  Nurinkurin ja päinvastoin
Aiheesta muualla
IMDb 
Elonet
AllMovie
Infobox OKNimi-testi OK: 
Oi, ihana vapaus (engl. Liberty) on vuonna 1929 ensi-iltansa saanut Leo McCareyn yhdysvaltalainen lyhyt mykkäkomediaelokuva, jonka pääosissa ovat koomikkoparivaljakko Stan Laurel ja Oliver Hardy "Ohukainen ja Paksukainen". Sivuosissa ovat muiden muassa Tom Kennedy, Jimmy Finlayson ja Jean Harlow.
Leo McCarey ja H. M. Walker kirjoittivat käsikirjoituksen. Oi, ihana vapaus on mustavalkoinen ja pituudeltaan 20 minuuttia. Elokuva kuvattiin 6 päivässä joulukuussa 1928. Oi, ihana vapaus sai ensi-iltansa kotimaassaan 26. tammikuuta vuonna 1929. Tuotantoyhtiönä oli Metro-Goldwyn-Mayer ja Hal Roach Studios.
Rooleissa

| 0 | 1 | 2 |
| --- | --- | --- |
|   Stan Laurel   | … |   Stan   |
|   Oliver Hardy   | … |   Ollie   |
|   Tom Kennedy   | … |   Rakennustyöntekijä   |
|   Sam Lufkin   | … |   Pakokuljettaja   |
|   Jimmy Finlayson   | … |   Kaupan pitäjä   |
|   Jack Hill   | … |   Konstaapeli   |
|   Harry Bernard   | … |   Työskentelee Sea Foodin kauppiaana   |
|   Jean Harlow (Harlean Carpenterina)   | … |   Nainen taksissa   |
|   Ed Brandenburg   | … |   Taksinkuljettaja   |
Aiheesta muualla

Oi, ihana vapaus Internet Movie Databasessa (englanniksi)
Oi, ihana vapaus Elonet.
'Oi, ihana vapaus All Moviessa (englanniksi)
Kinokonsertti: Ohukainen ja Paksukainen (1928–1929) Kino Regina. Viitattu 17.6.2022. (englanniksi)